अभी NCA में रिहैब कर रहे; फ्रेंचाइजी को फिट होने की उम्मीद थी
IPL 2023 Injured Players List; Who are the injured players in IPL 2023? रजत पाटीदार भी चोट की वजह से IPL के पूरे सीजन से हो चुके हैं बाहर? IPLके 16 वें सीजन में 10 खिलाड़ी चोट की वजह हो चुके हैं बाहर
एंकल इंजरी से जूझ रहे RCB के टॉप ऑर्डर बैटर रजत पाटीदार इंडियन प्रीमियर लीग का मौजूदा सीजन नहीं खेलेंगे, क्योंकि पाटीदार अपने टखने का ऑपरेशन कराने UK जाएंगे। फिलहाल उन्हें नेशनल क्रिकेट अकादमी (NCA) के डॉक्टर्स ने आराम करने की सलाह दी है।
29 साल के पाटीदार NCA में एंकल इंजरी से रिकवर कर रहे हैं। फ्रेंचाइजी को इस राइट हैंड बैटर के इस हफ्ते फिट होने की उम्मीद थी, लेकिन ऐसा नहीं हुआ। ऐसे में अब बेंगलुरु काे पाटीदार के विकल्प के बारे में सोचना होगा। अजरुद्दीन एक विकल्प हो सकते हैं, हालांकि फ्रेंचाइजी ने पाटीदार के विकल्प का ऐलान नहीं किया है।
फ्रेंचाइजी ने मंगलवार को पाटीदार के भारतीय लीग से बाहर होने की जानकारी अपने अधिकृत सोशल मीडिया में पोस्ट की। फ्रेंचाइजी ने लिखा, 'दुर्भाग्य से एड़ी की चोट के कारण रजत पाटीदार IPL 2023 से बाहर हो गए हैं। हम रजत के शीघ्र स्वस्थ होने की कामना करते हैं। उनके साथ पूरी टीम खड़ी है। कोच और प्रबंधन ने अब तक रजत के रिप्लेसमेंट खिलाड़ी को लेकर कोई फैसला नहीं किया है।'
10 खिलाड़ी चोट के कारण IPL नहीं खेल रहे
10 से अधिक खिलाड़ी चोट के कारण मौजूदा IPL नहीं खेल रहे हैं। इनमें मुंबई, बेंगलुरु और चेन्नई के 2-2 और दिल्ली, पंजाब, राजस्थान और गुजरात के एक-एक खिलाड़ी शामिल हैं। बाहर होने वाले खिलाड़ियों में मुंबई के जसप्रीत बुमराह और जॉय रिचर्डसन, CSK के मुकेश चौधरी और जेमिसन, RCB के विल जैक्स के नाम शामिल हैं।
पहले मैच में विलियमन चोटिल हुए थे
IPL के पहले मुकाबले के दौरान केन विलियमसन चोटिल होकर बाहर हो गए थे। उनके घुटने में चोट लगी है। बाद में विलियमसन रिहैब के लिए स्वदेश लौट गए। पढ़ें पूरी खबर
पिछले सीजन में बनाए थे 333 रन
पाटीदार ने पिछले सीजन में RCB की ओर से शानदार प्रदर्शन किया। उन्होंने आठ मैचों में 152.75 की स्ट्राइक रेट से 333 रन बनाए थे। उन्होंने एक शतक लगाया था।
IPL में अब तक खेले हैं 12 मैच
रजत पाटीदार ने IPL में अब तक 12 मैच खेले हैं। उन्होंने 144.29 की स्ट्राइक रेट से 404 रन बनाए हैं। रजत के नाम एक शतक और दो अर्धशतक हैं। फर्स्ट क्लास की बात करें तो रजत ने 52 मैचों में 45.72 की औसत से 3795 रन बनाए हैं। इस दौरान 11 शतक और 22 अर्धशतक लगाए। 51 लिस्ट ए में मैचों में रजत के नाम 1648 रन हैं। उन्होंने तीन शतक और आठ अर्धशतक जड़े हैं।